ข้อบัญญัติองค์การบริหารส่วนตำบลโคกสว่างข้อบัญญัติองค์การบริหารส่วนตำบลโคกสว่างเรื่องการขุดดินและถมดินพ.ศ. ๒๕๕๙ โดยที่สมควรออกข้อบัญญัติองค์การบริหารส่วนตำบลโคกสว่างว่าด้วยการขุดดินและถมดินในเขตองค์การบริหารส่วนตำบลโคกสว่างอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๕๖ ประกอบกับมาตรา ๘(๑) มาตรา ๑๗ มาตรา ๑๘ และมาตรา ๒๖ พระราชบัญญัติการขุดดินและถมดิน พ.ศ.๒๕๔๓ โดยได้รับความเห็นชอบจากสภาองค์การบริหารส่วนตำบลโคกสว่างและนายอำเภอพนมไพรจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโคกสว่าง เรื่อง การขุดดินและถมดิน พ.ศ.๒๕๕๙ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลโคกสว่างตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ข้อบัญญัตินี้มิให้ใช้บังคับแก่การขุดดินและถมดินซึ่งกระทำได้โดยอาศัยอำนาจตามกฎหมายอื่นที่ได้กำหนดมาตรการในการป้องกันอันตรายไว้ตามกฎหมายนั้นแล้วบรรดาประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ให้นายกองค์การบริหารส่วนตำบลโคกสว่างเป็นผู้รักษาการให้เป็นไปตามข้อบัญญัตินี้และมีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ ๕ ในข้อบัญญัตินี้ดิน หมายความรวมถึง หิน กรวดทราย และอินทรีวัตถุต่าง ๆ ที่เจือปนกับดินพื้นดิน หมายความว่าพื้นผิวของดินที่เป็นอยู่ตามธรรมชาติขุดดิน หมายความว่าการกระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดินบ่อดิน หมายความว่า แอ่ง บ่อสระ หรือช่องว่างใต้พื้นดินที่เกิดจากการขุดดินถมดิน หมายความว่า การกระทำใดๆต่อดินหรือพื้นดินเพื่อให้ระดับดินสูงขึ้นกว่าเดิมการขนย้ายดิน หมายความว่าการเคลื่อนย้ายดินจากที่แห่งหนึ่งไปยังที่อีกแห่งหนึ่งที่เกิดจากการขุดดินหรือถมดินเนินดิน หมายความว่า ดินที่สูงกว่าระดับพื้นดินโดยการถมดินแผนผังบริเวณ หมายความว่าแผนที่แสดงสภาพของที่ดินที่ตั้งและขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดของดินความลึกของบ่อดินที่จะขุดดินหรือความสูงของเนินดินที่จะถมดินความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดินแบบแปลน หมายความว่า แบบแสดงรายละเอียดในการขุดดินหรือถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดินความลึกและขนาดของบ่อดินที่จะขุดดินความสูงและพื้นที่ของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงเขตที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือถมดิน ตลอดจนสภาพพื้นที่และบริเวณข้างเคียง ระดับดินเดิมคุณสมบัติของดินที่จะขุดหรือจะถมพร้อมทั้งวิธีปฏิบัติหรือวิธีการสำหรับขุดดินหรือถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัยของกำแพงกันดินเจ้าของที่ดิน หมายความว่าผู้ที่ขุดดินหรือถมดิน ทั้งนี้ไม่ว่าจะขุดดินหรือถมดิน ในเขตองค์การบริหารส่วนตำบลโคกสว่างหรือนอกเขตองค์การบริหารส่วนตำบลโคกสว่างก็ตามผู้ดำเนินการ หมายความว่าผู้รับจ้างขุดดินหรือถมดินในเขตองค์การบริหารส่วนตำบลโคกสว่างและในเขตพื้นที่ใกล้เคียงทั้งนี้ให้หมายความรวมถึงลูกจ้างของบุคคลดังกล่าวนั้นด้วยเจ้าพนักงานท้องถิ่น หมายความว่านายกองค์การบริหารส่วนตำบลโคกสว่างพนักงานเจ้าหน้าที่ หมายความว่าพนักงานส่วนตำบลผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้หมวด ๒การขุดดิน ข้อ ๖ การขุดดินจะกระทำได้เฉพาะในระหว่างเวลาพระอาทิตย์ขึ้นถึงพระอาทิตย์ตก ถ้าจะกระทำในระหว่างเวลาพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๗ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารพร้อมแจ้งข้อมูล ดังต่อไปนี้(๑) แผนผังบริเวณที่ประสงค์จะทำการขุดดิน(๒)แผนผังบริเวณแสดงเขตที่ดินและที่ดินบริเวณข้างเคียง(๓) วิธีการขุดดินและการขนย้ายดิน(๔) ระยะเวลาการขุดดิน(๕) ชื่อผู้ควบคุมงาน ผู้ออกแบบแปลน แบบแปลนรายการประกอบแบบแปลน และรายการคำนวณ รวมทั้งเลขทะเบียนการประกอบวิชาชีพวิศวกรรมซึ่งผู้ควบคุมงานและผู้ออกแบบแปลน ต้องมีคุณสมบัติเป็นผู้ที่ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าระดับสามัญวิศวกร ตามกฎหมายว่าด้วยวิศวกร(๖) เนื้อที่โครงการที่จะทำการขุดดินขนาดพื้นที่ปากบ่อดิน ความลึกของการขุดดิน และระยะห่างจากขอบบ่อดินวัตถุประสงค์ของการขุดดิน(๗) ชื่อและที่อยู่ของผู้แจ้งการขุดดิน เจ้าของที่ดินและผู้ดำเนินการ(๘) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่จะทำการขุดดิน(๙) เอกสารและรายละเอียดอื่น ๆที่คณะกรรมการขุดดินและถมดินกำหนดโดยประกาศในราชกิจจานุเบกษาถ้าผู้แจ้งได้ดำเนินการตามที่ระบุไว้ในวรรคหนึ่งโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นทำการขุดดินตามที่ได้แจ้งไว้ได้ตั้งแต่วันที่ได้รับแจ้งถ้าการแจ้งเป็นไปโดยไม่ถูกต้อง ให้เจ้าพนักงานท้องถิ่นแจ้งให้แก่ผู้นั้นทราบภายในเจ็ดวันนับแต่วันที่มีการตรวจพบถึงความไม่ถูกต้องนั้นถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ได้รับแจ้งถึงความที่ไม่ถูกต้องให้เจ้าพนักงานท้องถิ่นมีอำนาจออกคำสั่งให้การแจ้งตามวรรคหนึ่งเป็นอันสิ้นผล ถ้าผู้แจ้งได้แก้ไขให้ถูกต้องภายในเวลาที่กำหนดให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องความในวรรคหนึ่งมิให้ใช้บังคับแก่การขุดบ่อน้ำใช้ที่มีพื้นที่ปากบ่อไม่เกินสี่ตารางเมตรและการขุดดินเพื่อการเกษตรกรรมข้อ ๘ ผู้ได้ใบรับแจ้งจะต้องเสียค่าธรรมเนียมและค่าใช้จ่ายตามที่กำหนดไว้ท้ายข้อบัญญัตินี้ข้อ ๙ ในระหว่างการขุดดินผู้ขุดดินต้องเก็บใบรับแจ้ง แผนผังบริเวณ และรายการไว้ที่สถานที่ขุดดินหนึ่งชุดและพร้อมจะให้พนักงานเจ้าหน้าที่ตรวจดูได้ ถ้าใบรับแจ้งชำรุด สูญหาย หรือถูกทำลายในสาระสำคัญให้ผู้ขุดดินขอรับใบแทนใบรับแจ้งต่อเจ้าพนักงานท้องถิ่นภายในสามสิบวันนับแต่วันที่ทราบถึงการชำรุดสูญหาย หรือถูกทำลายดังกล่าวข้อ ๑๐ การได้รับใบแจ้งจากเจ้าพนักงานท้องถิ่นไม่เป็นเหตุคุ้มครองการขุดดินที่ได้ก่อให้เกิดความเสียหายต่อทรัพย์สินของบุคคลอื่นหรือต่อสภาพแวดล้อมที่เกิดขึ้นผู้ขุดดินไม่ว่าจะเป็นเจ้าของที่ดิน ผู้ครอบครองที่ดิน ผู้ดำเนินการหรือตัวแทนต้องรับผิดชดใช้ค่าสินไหมทดแทนเพื่อการนั้นเว้นแต่จะมีเหตุที่ไม่ต้องรับผิดตามกฎหมายผู้ขุดดินดังกล่าวไว้ในวรรคแรกต้องควบคุมดูแลผู้รับจ้างหรือตัวแทนให้ปฏิบัติตามข้อบัญญัตินี้โดยเคร่งครัดและต้องรับผิดชอบในการกระทำของผู้ดำเนินการหรือตัวแทน ซึ่งได้กระทำในทางการที่จ้างหรือตามที่ได้รับมอบหมายข้อ ๑๑ ผู้ขุดดินจะต้องจัดให้มีเครื่องหมายแสดงขอบเขตที่ดินที่จะทำการขุดดินและต้องตั้งป้ายขนาดกว้างไม่น้อยกว่าหนึ่งร้อยยี่สิบเซนติเมตรยาวไม่น้อยกว่าสองร้อยสี่สิบเซนติเมตร ในบริเวณที่ทำการขุดดินและสามารถเห็นได้ง่ายตลอดระยะเวลาทำการขุดดินโดยแสดงข้อความ ดังต่อไปนี้(๑) เนื้อที่โครงการที่จะทำการขุดดิน(๒) ขนาดพื้นที่ปากบ่อดิน เนินดิน ความลึกของการขุดดิน(๓) วัตถุประสงค์ของการขุดดิน(๔) เลขที่ในรับแจ้งและวันที่สิ้นสุดการขุดดิน(๕) ชื่อผู้ควบคุมงาน ผู้ออกแบบแปลนรายการประกอบแบบแปลน และรายการคำนวณ รวมทั้งเลขทะเบียนการประกอบวิชาชีพวิศวกรรมตามกฎหมายว่าด้วยวิศวกร(๖) ชื่อและที่อยู่ของผู้แจ้งการขุดดิน เจ้าของที่ดินและผู้ดำเนินการขุดดิน(๗)ข้อความอื่นตามที่กรมโยธาธิการและผังเมืองประกาศกำหนดข้อ ๑๒ การขุดดินโดยที่มีความลึกจากระดับพื้นดินไม่เกินสามเมตรเมื่อจะขุดดินใกล้แนวเขตที่ดินของผู้อื่นในระยะน้อยกว่าสองเท่าของความลึกของบ่อดินที่จะขุดดินต้องจัดการป้องกันการพังทลายของดินตามวิสัยที่ควรกระทำหรือตามคำสั่งที่เจ้าพนักงานท้องถิ่นกำหนดข้อ ๑๓ การขุดดินที่มีความลึกเกินยี่สิบเมตรต้องจัดให้มีการป้องกันการพังทลายของดินหรือสิ่งปลูกสร้างโดยมีการติดตั้งอุปกรณ์สำหรับวัดการเคลื่อนตัวของดินและมีผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาระดับวุฒิวิศวกร เป็นผู้ลงนามในแบบแปลนและรายการประกอบแบบแปลน และรายการคำนวณด้วยข้อ ๑๔ ในกรณีที่เป็นการขุดดินเพื่อใช้ประโยชน์ในการฝังกลบขยะวัสดุกระจายแพร่พิษหรือกระจายรังสีให้ผู้ประสงค์จะทำการขุดดินนำหลักฐานการอนุญาตตามกฎหมายว่าด้วยการนั้นมายื่นประกอบการแจ้งพร้อมด้วยแสดงวิธีการป้องกันการปนเปื้อนต่อชั้นน้ำใต้ดินข้อ ๑๕ การขุดดินที่มีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรปากบ่อดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสองเท่าของความลึกของบ่อดินที่จะขุดเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยการรับรองของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ตามกฎหมายว่าด้วยวิศวกรข้อ ๑๖ การขุดดินเพื่อการประกอบเกษตรกรรมที่มีความลึกจากระดับพื้นดินเกินสามเมตรหรือพื้นที่ปากบ่อดินเกินหนึ่งหมื่นตารางเมตรจากปากบ่อดินจะต้องห่างจากแนวที่ของบุคคลอื่น หรือที่สาธารณะเป็นระยะไม่น้อยกว่าความลึกของบ่อดินที่จะขุดข้อ ๑๗ ในระหว่างการขุดดินผู้ขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขัง และต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดในลักษณะที่อาจทำให้เกิดการพังทลายของดินหรืออาจเป็นอันตรายกับสิ่งปลูกสร้างในบริเวณนั้นข้อ ๑๘ ในระหว่างการขุดดินและภายหลังการขุดดินแล้วเสร็จผู้ขุดดิน เจ้าของที่ดิน หรือผู้ครอบครองที่ดิน แล้วแต่กรณีต้องตรวจสอบเสถียรภาพของบ่อดินและดำเนินการให้มีความมั่นคง ปลอดภัยอยู่เสมอข้อ ๑๙ การขุดดินในบริเวณที่ติดต่อกับที่สาธารณะหรือในที่สาธารณะผู้ขุดดินต้องจัดให้มีสิ่งกันตกหรือราวกั้นที่มีความมั่นคงแข็งแรงรอบบริเวณนั้นรวมทั้งติดตั้งไฟฟ้าในมีแสงสว่างเพียงพอ หรือไปสัญญาณเตือนอันตรายจำนวนพอสมควรในระหว่างพระอาทิตย์ตกถึงพระอาทิตย์ขึ้นตลอดระยะเวลาทำการขุดดินด้วยในกรณีการขุดดินตามวรรคหนึ่งในพื้นที่ที่ไม่มีไฟฟ้าให้แสงสว่างต้องทาสีสิ่งกันตกหรือราวกั้นด้วยสีสะท้อนแสงที่มองเห็นได้อย่างชัดเจนข้อ ๒๐ เจ้าของที่ดินต้องติดตั้งป้ายเตือนอันตรายขนาดกว้างต้องไม่น้อยกว่าห้าสิบเซนติเมตรและยาวไม่น้อยกว่าหนึ่งเมตร ทำด้วยวัสดุถาวรโดยติดตั้งไว้ทุกระยะไม่เกินสี่สิบเมตรรอบบ่อดินในตำแหน่งที่เห็นได้ง่ายตลอดระยะเวลาทำการขุดดินข้อ ๒๑ ในการขุดดินถ้าพบโบราณวัตถุ ศิลปวัตถุซากดึกดำบรรพ์ หรือแร่ที่มีคุณค่าทางเศรษฐกิจ หรือทางการศึกษาในด้านธรณีวิทยาให้ผู้ขุดดินหยุดการขุดดินในบริเวณนั้นไว้ก่อนแล้วรายงานให้เจ้าพนักงานท้องถิ่นทราบในทันทีนับแต่วันที่ขุดพบหมวด ๓การถมดิน ข้อ ๒๒ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินสองพันตารางเมตร ต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นการถมดินที่มีพื้นที่เกินสองพันตารางเมตรนอกจากจะต้องจัดให้มีการระบายน้ำตามวรรคหนึ่งแล้ว ต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารพร้อมแจ้งข้อมูล ดังต่อไปนี้(๑) แผนผังบริเวณที่ดินที่จะทำการถมดิน(๒) แผนผังแสดงเขตที่ดินและที่ดินบริเวณข้างเคียง(๓) วิธีการถมดินและการระบายน้ำ(๔) ระยะเวลาทำการถมดิน(๕) ชื่อผู้ควบคุมงาน(๖) เนื้อที่โครงการที่จะทำการถมดินความสูงและพื้นที่ของเนินดินที่จะถมดินระยะห่างจากเนินดินถึงเขตที่ดินหรือสิ่งปลูกสร้างของบุคคลอื่นวัตถุประสงค์ของการถมดิน(๗) ชื่อและที่อยู่ของผู้แจ้งการถมดิน เจ้าของที่ดินและผู้ดำเนินการถมดิน(๘) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่จะทำการถมดิน(๙) เอกสารและรายละเอียดอื่น ๆที่คณะกรรมการขุดดินและถมดินกำหนดโดยประกาศในราชกิจจานุเบกษาถ้าผู้แจ้งได้ดำเนินการตามที่ระบุไว้ตามวรรคสองถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นทำการถมดินตามที่ได้แจ้งไว้ตั้งแต่วันที่ได้รับแจ้ง ถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก่ผู้นั้นทราบภายในเจ็ดวันนับแต่วันที่มีการตรวจพบถึงความไม่ถูกต้องนั้นถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ได้รับแจ้งถึงความไม่ถูกต้องให้เจ้าพนักงานท้องถิ่นมีอำนาจออกคำสั่งให้การแจ้งตามวรรคสองเป็นอันสิ้นผลถ้าผู้แจ้งได้แก้ไขให้ถูกต้องภายในเวลาที่กำหนด ให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องให้นำความข้อ๘ ข้อ ๙ ข้อ ๑๐ และข้อ ๑๑ มาใช้บังคับแก่การถมดินด้วยโดยอนุโลมข้อ ๒๓ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินตั้งแต่สองเมตรนับจากระดับที่ดินต่างเจ้าของที่อยู่ข้างเคียงต้องมีแบบแปลน รายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาไม่ต่ำกว่าระดับสามัญวิศวกร ตามกฎหมายว่าด้วยวิศวกรการถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินเกินห้าเมตรนับจากระดับที่ดินต่างเจ้าของที่อยู่ข้างเคียงต้องมีแบบแปลน รายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าระดับวุฒิวิศวกร ตามกฎหมายว่าด้วยวิศวกรข้อ ๒๔ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินตั้งแต่สองเมตรนับจากระดับที่ดินต่างเจ้าของที่อยู่ข้างเคียงต้องมีผู้ควบคุมงานซึ่งเป็นผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ตามกฎหมายว่าด้วยวิศวกรข้อ ๒๕ การถมดินส่วนฐานของเนินดินจะต้องห่างจากแนวเขตที่ดินของบุคคลอื่น หรือที่สาธารณะ เป็นระยะไม่น้อยกว่าความสูงของเนินดินที่จะถมดินเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยการรับรองจากผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาตามกฎหมายว่าด้วยวิศวกรข้อ ๒๖ การถมดินในบริเวณที่ติดกับทางสาธารณะผู้ถมดินต้องติดตั้งป้ายสีสะท้อนแสงเตือนอันตราย ขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรทำด้วยวัสดุถาวรไว้บนเนินดินที่ถมด้านที่ติดกับทางสาธารณะในตำแหน่งที่เห็นได้ง่ายตลอดระยะเวลาทำการถมดินข้อ ๒๗ ในระหว่างการถมดินและภายหลังการถมดินแล้วเสร็จผู้ถมดิน เจ้าของที่ดิน หรือผู้ครอบครองที่ดิน แล้วแต่กรณีต้องตรวจสอบเสถียรภาพของเนินดินให้มีความมั่นคงปลอดภัยอยู่เสมอหมวด ๔การบรรทุกการเคลื่อนย้าย การขนส่ง และกาอนุญาต ข้อ ๒๘ การบรรทุกการเคลื่อนย้าย การขนส่งดิน หิน กรวด ทราย หรือสิ่งอื่นใดที่ได้จากการขุดดินซึ่งเกิดจากการขุดดินภายในท้องที่องค์การบริหารส่วนตำบลโคกสว่างโดยนำสิ่งที่ขุดได้ไปยังพื้นที่ใด ๆ ภายในองค์การบริหารส่วนตำบลโคกสว่างหรือนำออกไปจากองค์การบริหารส่วนตำบลโคกสว่าง จะกระทำได้ต่อเมื่อได้ทำการของอนุญาตและได้รับอนุญาตจากเจ้าพนักงานท้องถิ่นยกเว้นการขุดดินที่กระทำโดยนำดินที่ขุดหรือสิ่งที่ได้จากการขุดกองรวมไว้ในพื้นที่ที่ทำการขุดนั้นข้อ ๒๙ เจ้าพนักงานท้องถิ่นต้องพิจารณาการอนุญาตการบรรทุกการเคลื่อนย้าย การขนส่งดินหิน กรวด ทรายหรือสิ่งอื่นใดที่ได้จากการขุดดินให้แล้วเสร็จโดยเร็วหรือให้แล้วเสร็จภายในสิบห้าวันนับแต่วันที่ได้รับคำร้องขอแล้วแจ้งการอนุญาตหรือไม่อนุญาตให้ผู้ร้องทราบพร้อมทั้งเหตุผลข้อ ๓๐ เจ้าพนักงานท้องถิ่นมีอำนาจประกาศกำหนดหลักเกณฑ์เกี่ยวกับการบรรทุกการเคลื่อนย้าย การขนส่งดิน หิน กรวด ทราย หรือสิ่งอื่นใดจากการขุดดิน ดังต่อไปนี้(๑) จำนวน ปริมาณหรือน้ำหนักขั้นสูงสุดที่ยานพาหนะคันหนึ่งจะบรรทุกได้(๒) ข้อกำหนดเกี่ยวกับการปกคลุมสิ่งที่บรรทุกเพื่อมิให้ตกหล่นหรือฟุ้งกระจาย(๓) การทำความสะอาดล้อของยานพาหนะก่อนออกจากสถานที่บรรทุกไปยังทางสาธารณะ(๔) ค่าธรรมเนียมการใช้ทางสาธารณะเพื่อการบรรทุกดินและการประกันความเสียหายอันอาจเกิดขึ้นกับทางสาธารณะ(๕) หลักเกณฑ์หรือเงื่อนไขอื่นที่เกี่ยวกับการบรรทุกเคลื่อนย้าย หรือขนส่งดินหมวด ๕เบ็ดเตล็ด ข้อ ๓๑ การปฏิบัติงานของพนักงานเจ้าหน้าที่การอุทธรณ์คำสั่งของเจ้าพนักงานท้องถิ่น ให้เป็นไปตามพระราชบัญญัติการขุดดินและถมดินพ.ศ. ๒๕๔๓ข้อ ๓๒ ค่าธรรมเนียมค่าใช้จ่ายและค่าปรับที่เกิดขึ้นตามข้อบัญญัตินี้ให้เป็นรายได้ขององค์การบริหารส่วนตำบลโคกสว่างหมวด ๖บทกำหนดโทษ ข้อ ๓๓ ผู้ใดทำการขุดดินตามข้อ ๗หรือทำการถมดินตามข้อ ๒๒โดยไม่ได้รับใบรับแจ้งจากเจ้าพนักงานท้องถิ่นต้องระวางโทษตามที่กำหนดในพระราชบัญญัติการขุดดินและถมดินพ.ศ. ๒๕๔๓ข้อ ๓๔ ผู้ใดทำการบรรทุก การเคลื่อนย้ายการขนส่งดิน หิน กรวด ทราย หรือสิ่งอื่นใดที่ได้จากการขุดดินโดยไม่ได้รับอนุญาตจากเจ้าพนักงานท้องถิ่นต้องระวางโทษปรับไม่เกินหนึ่งพันบาทข้อ ๓๕ ผู้ใดทำการขุดดิน การถมดิน หรือการบรรทุกการเคลื่อนย้าย การขนส่งดิน หิน กรวด ทราย หรือสิ่งอื่นใดที่ได้จากการขุดดินโดยไม่ปฏิบัติตามคำแนะนำของเจ้าพนักงานท้องถิ่น ตามความในข้อบัญญัตินี้เมื่อเจ้าพนักงานท้องถิ่นได้ออกคำสั่งให้ปฏิบัติตามคำแนะนำเป็นหนังสือ โดยกำหนดระยะเวลาให้ปฏิบัติไม่ดำเนินการปฏิบัติตามคำแนะนำภายในระยะเวลาที่กำหนดต้องระวางโทษปรับไม่เกินหนึ่งพันบาทข้อ ๓๖ ผู้ใดทำการขุดดินตามข้อ ๗ ไม่จัดให้มีเครื่องหมายแสดงขอบเขตที่ดินที่จะทำการขุดดินและติดตั้งป้ายตามที่กำหนดไว้ในข้อ ๑๑พร้อมติดตั้งป้ายเตือนอันตรายตามที่กำหนดไว้ในข้อ ๒๐ ต้องระวางโทษปรับไม่เกินหนึ่งพันบาทข้อ ๓๗ ผู้ใดทำการถมดินตามข้อ๒๒ ไม่ติดตั้งป้ายสีสะท้อนแสงเตือนอันตรายตามที่กำหนดไว้ในข้อ ๒๖ต้องระวางโทษปรับไม่เกินหนึ่งพันบาทประกาศณ วันที่ ๑๙ มกราคม พ.ศ. ๒๕๖๐นรา ศรีวงษานายกองค์การบริหารส่วนตำบลโคกสว่างบัญชีอัตราค่าธรรมเนียมต่อท้ายข้อบัญญัติองค์การบริหารส่วนตำบลโคกสว่างเรื่องการขุดดินและถมดิน พ.ศ. ๒๕๕๙ ค่าธรรมเนียม(๑) ค่าธรรมเนียมใบรับแจ้งการขุดดินหรือถมดิน ฉบับละ ๒,๐๐๐ บาท(๒) ค่าคัดสำเนาหรือเอกสาร หน้าละ๕ บาทค่าใช้จ่าย(๑) ค่าพาหนะเดินทางไปตรวจสอบสถานที่ ให้จ่ายเท่าที่จำเป็นและใช้จ่ายไปจริงขุดดินหรือถมดิน(๒) ค่าเบี้ยเลี้ยงในการเดินทางไปตรวจสอบ ใช้จ่ายเท่าที่จำเป็นตามระเบียบของสถานที่ขุดดินหรือถมดิน ทางราชการแก่ผู้ไปทำงานเท่าอัตราของทางราชการปุณิกา/อัญชลี/จัดทำ๓๑ กรกฎาคม๒๕๖๐นุสรา/ตรวจ๒๔ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๑ ง/หน้า ๒๕๕/๒๗ กรกฎาคม ๒๕๖๐